|منذ /03-10-2008||#1|


ابو ذيه العيونكم
قلبي باع كل الربع وشراك
بودادك وحده ماخان وشراك
شراواني الوكت من ضيم وشراك
يهون من اذكر انته احزام اليه
****
بعد مالي على دنياي عتبه وشرهه
نفع ماريد بس جفيان شرهه
اريد احجي بسالفتي واشرهه
واشوف الناس شتلوم بيه
****
الوكت بيده لزم روحي وشرهه
بنص وادم ولانعرف وشرهه
بمزاد يريد بيعته وشرهه
شرتهه ومارضت جيفن ابيه
****
عليك الروح ملهوفه وشرهه
واترك نية التكره وشرهه
دمعتك طشهه بجفوفي وشرهه
لأن دارك دليلي وموش اليه
****
يهل الناديت بسمي هواى عيده
ويه هل ماخذ دليل وياك عيده
القلب مو بسعد رمضان عيده
اني عندي العيد من نكعد سويه
****
قسيت وياك يسمر عمي انا
وعين الي الماتشوفك عمي انا
اذا خالك فزعلك عمي انا
تبرة وضحك والوادم علية
****
بهيمه ياظعن شوكي وناخوك
ونادوك اعلى كل محنه وناخوك
عضيدك آنه بالشده وناخوك
واصير احزام ظهرك عالدنيه
****
حلو وياك قلبي صفه نيته
يريد يكون يمك صفه نيته
شارعنه بجمالك صفينيته
وطاح من الركن للركن بيه
****
وحق الله وملائكته وكتبه
عجبني شايل الجنطه وكتبه
لعب بيه الدهر و الطر و كتبه
بالچذب ما انكسر قلبه و حن عليه
****
هله يلي عليك الروح هفت
مد ايدك على نار القلب هفت
شكثر ناس علي بحجار هفت
لجن بشوفتك جتني المنيه
****
مظل بالدار بس الذيب وحداي
غريب بليل جلجل غيم وحداي
سرا ضعن الاحبهم حبف وحداي
غريب وشامت وطبعه الاذيه
****
لفاني الهم غطالي القلب ويروح
يعمري الخلص بس لجمات ويروح
ماظن ليل الاسود خلص ويروح
طويل اظلم مطر تاهت عليه
****
|مواقع النشر (المفضلة)|
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|

